Publication: Magyar Közlöny
Issue: MK-2003-130 (Year: 2003, Number: 130)
Era: 1990-2004
Section: Ktv. 4. §-ában kapott felhatalmazás, valamint a polgármesteri tisztség ellátásának egyes kérdéseirõl és az önkormányzati képviselõk tiszteletdíjáról szóló 1994. évi LXIV. törvény 13. § (2) bekezdése alapján alkotta meg az Ör.-t.
Paragraph Index: 208

Ktv. 4. §-ában kapott felhatalmazás, valamint a polgármesteri tisztség ellátásának egyes kérdéseirõl és az önkormányzati képviselõk tiszteletdíjáról szóló 1994. évi LXIV. törvény 13. § (2) bekezdése alapján alkotta meg az Ör.-t. Az Alkotmánybíróság megállapította, hogy Ör. által hivatkozott jogszabályok nem adnak felhatalmazást a támadott rendelkezések megalkotására. A polgármesteri tisztség ellátásának egyes kérdéseirõl és az önkormányzati képviselõk tiszteletdíjáról szóló 1994. évi LXIV. törvény (a továbbiakban: Pttv.)13. § (1) bekezdése — amire az Ör. bevezetõje utal — azt határozza meg, hogy a polgármesteri foglalkoztatási jogviszonyra a Ktv. mely rendelkezéseit kell alkalmazni. Ezek között nincs olyan, amely felhatalmazást adna az Ör. támadott rendelkezésének a megalkotására. A Ktv. 49. § (1) bekezdése szerint: „A köztisztviselõ minden naptári évben — külön juttatásként — az adott közigazgatási szervnél a tárgyévi munkavégzési kötelezettsége idõtartamának arányában legalább egyhavi illetményre jogosult. Ezt az összeget legkésõbb a tárgyév december 31-ig kell kifizetni.” A „legalább egyhavi illetményre jogosult” fordulat azt jelenti, hogy a munkáltató külön juttatásként az egyhavi illetménynél többet is adhat a köztisztviselõknek. A Pttv. 13. § (1) bekezdése szerint a foglalkoztatási jogviszonyban álló polgármester, alpolgármester esetén is alkalmazni kell a Ktv. 49. §-át, akiket ennek alapján külön juttatásként legalább egyhavi illetmény illet meg, ha a képviselõ-testület a köztisztviselõknek ennél többet állapít meg, ugyanannyi megilleti a foglalkoztatási jogviszonyban álló polgármestert, alpolgármestert is. Nincs azonban felhatalmazása a képviselõ-testületnek arra, hogy a polgármesternek, az alpolgármesternek, a jegyzõnek, aljegyzõnek, valamint egyes vezetõknek a köztisztviselõinél magasabb, eltérõ mértékû külön juttatást állapítson meg. A differenciálás e tisztségviselõk között az illetményükben van. Az önkormányzat képviselõ-testülete a Ktv. 4. §-ának felhatalmazásán alapuló rendeletében kizárólag a köztisztviselõi helyi juttatások és támogatások körébe tartozó szociális, jóléti, kulturális, egészségügyi juttatásokat, szociális és kegyeleti támogatások körét szabályozhatja. A Ktv.

Source: https://magyarkozlony.hu/hivatalos-lapok/8bef5abd4142e8ecabf8ac24852fb8aaccfd5e47/dokumentumok/82ff7193b6453127167e52f7385dd58061632ae8/letoltes